पाएं अपने शहर की ताज़ा ख़बरें और फ्री ई-पेपरडाउनलोड करें
अजमेर। आरपीएससी द्वारा आरएएस मुख्य परीक्षा 2012 में दर्शन शास्त्र (द्वितीय) की परीक्षा अब 19 जून को फिर ली जाएगी। पहले यह परीक्षा 10 जून को हुई थी, लेकिन जयपुर के एक केंद्र पर इस पेपर की जगह राजनीति विज्ञान का पेपर दे दिया गया था। राजनीति विज्ञान व अंतरराष्ट्रीय संबंध का पेपर गुरुवार को होगा।
अध्यक्ष हबीब खान गौराण की अध्यक्षता में बुधवार को हुई आयोग के फुल कमीशन की बैठक में यह निर्णय लिया गया।
आयोग उपसचिव सीएल दायमा के मुताबिक फुल कमीशन के निर्णय के अनुसार ऐच्छिक विषय दर्शन शास्त्र (द्वितीय) पेपर की परीक्षा परीक्षा 19 जून को सुबह 9 से 12 बजे तक सभी संभाग मुख्यालयों पर अभ्यर्थियों को पहले से आवंटित परीक्षा केंद्रों पर ही एक सत्र में होगी।
राजनीति विज्ञान की परीक्षा आज
आरएएस मुख्य परीक्षा में गुरुवार को राजनीति विज्ञान एवं अंतरराष्ट्रीय संबंध और लोक प्रशासन के पेपर होंगे। इसके लिए आयोग ने इनके नए पेपर तैयार कराए हैं। जयपुर के ब्रह्मपुरी स्थित राजकीय माध्यमिक विद्यालय के परीक्षा केंद्र पर 10 जून को दर्शन शास्त्र (द्वितीय) पेपर के दौरान 85 अभ्यर्थियों को राजनीति विज्ञान का पेपर वितरित हो गया था।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn